פלמוס, ג'מייקה
ריצת 100 מטר, ריצת 60 מטר, ריצת 200 מטר
לוס אנג'לס 1984 100 מטר
לוס אנג'לס 1984 שליחים 4x100 מטר
רומא 1987 100 מטר
פריז 1985 60 מטר
אינדיאנפוליס 1987 60 מטר
מוסקבה 1986 100 מטר
אדינבורו 1986 100 מטר
אדינבורו 1986 4x100 מטר
בריזביין 1982 100 מטר
בריזביין 1982 4x100 מטר
אדינבורו 1986 200 מטר
אדמונטון 1983 4x100 מטר
ג'ונסון נולד בפלמוס, ג'מייקה והיגר לקנדה ב-1976.
באליפות העולם הראשונה באתלטיקה שנערכה בהלסינקי, פינלנד בשנת 1983 סיים ג'ונסון במקום 12 בתוצאה של 10.44 שניות ולא העפיל לשלב הגמר. בשלב רבע הגמר הוא קבע תוצאה של 10.40 שניות.
באולימפיאדת לוס אנג'לס (1984), זכה ג'ונסון בשתי מדליות ארד, בריצת 100 מטר בתוצאה של 10.22 שניות, אחרי קרל לואיס (9.99 שניות) וסם גריידי (10.19 שניות), שניהם מארצות הברית ובריצת שליחים 4x100 מטר בתוצאה של 38.70 שניות, אחרי ארצות הברית שקבעה שיא עולם חדש של 37.83 שניות וג'מייקה (38.62 שניות).
באליפות העולם הראשונה באולם שנערכה בפריז, צרפת בינואר 1985 זכה ג'ונסון במדליית זהב בריצת 60 מטר בתוצאה של 6.62 שניות.
במשחקי הרצון הטוב שנערכו במוסקבה (אז ברית המועצות) בשנת 1986 במדליית זהב בריצת 100 מטר בתוצאה של 9.95 שניות, שתי מאיות השנייה משיא העולם של קלווין סמית.
באליפות העולם שנערכה ברומא, איטליה בשנת 1987 זכה ג'ונסון במדליית זהב בריצת 100 מטר בשיא עולם חדש של 9.83 שניות, שיפור של עשירית שנייה, לפני יריבו הגדול קרל לואיס, שהשווה את שיא העולם הקודם (9.93 שניות) וריי סטיוארט מג'מייקה (10.08 שניות).
באולימפיאדת סיאול (1988) התחרה ג'ונסון נגד האלוף האולימפי מאולימפיאדת לוס אנג'לס, 4 שנים קודם לכן, קרל לואיס. בן ג'ונסון ניפץ את שיא העולם שלו והעמיד אותו על 9.79 שניות, שיפור של 4 מאיות, ומנגד לואיס סיים שני עם תוצאה של 9.91 שניות. לאחר יומיים תוצאת בדיקת הסמים של ג'ונסון נמצאה חיובית לשימוש בסטרואיד אנאבולי בשם Stanozolol. בעקבות הממצאים נלקחה ממנו מידית המדליה האולימפית, נפסלו שיאיו העולמיים, נשללה ממנו מדליית הזהב מאליפות העולם, והוא גורש מהמשחקים האולימפיים.
בתום ההשעייה, ב-1991, ג'ונסון חזר להתחרות ואף הופיע באולימפיאדת ברצלונה ב-1992. הוא העפיל לחצי הגמר, אך לא עלה לגמר לאחר שסיים אחרון במקצה שלו. ב-1993 נמצא שהוא השתמש בטסטוסטרון, והוא הורחק מפעילות פעם נוספת, הפעם לצמיתות. ב-1999 הוא הורשה לחזור להתחרות, לאחר שההשעיה נפסלה מסיבות פרוצדורליות, אך איש לא הסכים להתחרות נגדו.
ריצת 100 מטר: 9.95 שניות (1986)
ריצת 200 מטר: 20.41 שניות (1985)
השיאים העולמיים שלו שנפסלו בשל אמרוץ;
ריצת 100 מטר: 9.83 שניות (1987)
ריצת 100 מטר: 9.79 שניות (1988)
בן ג'ונסון, באתר הוועד האולימפי הבינלאומי
בן ג'ונסון, באתר Sports-Reference
בן ג'ונסון, באתר התאחדות האתלטיקה הבינלאומית
דונלד מקריי, הגרדיאן, משהו לרוץ איתו: החיים החדשים של בן ג'ונסון, באתר הארץ, 7 באוקטוהומור 2010
אוחזר מתוך "https://he.wikipedia.org/w/index.php?title=בן_ג%27ונסון_(אתלט)&oldid=28321773"